ร้านตั้งอยู่ในโครงการปาร์คเลนเอกมัย ภายในตกแต่งด้วยไม้เป็นหลัก เพดานสูง ล้อมรอบด้วยกระจก ให้ความรู้สึกโปร่งโล่งสบาย มีความน้อยแต่มากแบบญี่ปุ่น!
เมนูหลักๆคือข้าวห่อไข่กับซอสหลากหลายรูปแบบ ทั้งซอสครีมมะเขือเทศ ไวท์ซอส เดมิกลาส แกงกะหรี่
เมนูที่เราได้ลองคือข้าวห่อไข่ซีฟู้ดซอสครีมมะเขือเทศ โดยเลือกไข่แบบลาวา เมื่อผ่าออกมาแล้วไข่ด้านในจะเป็นไข่ข้นๆ ปริมาณที่ให้มาเยอะมาก สำหรับสาวๆที่กินน้อย สามารถแบ่งกันกิน 2-3 คนได้เลย เมนูนี้ถือว่าผสมผสานได้ดี เนื่องจากมีความเปรี้ยวของมะเขือเทศมาตัดจึงไม่รู้สึกเลี่ยน
อีกเมนูที่ได้ลองคือข้าวห่อไข่แซลมอนไวท์ซอส ซึ่งทำออกมาพอใช้ได้ แต่ถ้าทานไปเยอะๆอาจจะรู้สึกเลี่ยนได้
เมนูทานเล่นอย่างไก่ทอดธรรมดามาก ไม่ค่อยมีรสชาติและมัน
ราคานั้นแอบโหดเอาการอยู่เหมือนกัน ต่อหัวตกอยู่ที่ประมาณ 300 อัพต่อคน
พนักงานบริการดี ชุดก็น่ารักค่ะ